
Quom nuper M. Tullii Ciceronis orationes relegerem, ut quid I. G. Daiterus 
atque Carolus Halmius, qui multum studii operaeque in his orationibus emen- 
dandis post me consumpserunt, et C. L. Kayserus, qui post hos criticos dili- 
genter Ciceronis orationes recognovit, in ea re praestitissent cognoscerem, 
in multis harum orationum locis illos criticos, quos quom ingenii acumine 
tum doctrinae elegantia semper praestantissimos esse putavi, mihi ita ad- 
sensos esse intellexi, ut aut in deligendis librorum scripturis meum 1udicium 
sequerentur aut coniecturas a me propositas iudicio suo comprobarent: in 
aliis autem locis non paucis, ut fere fieri solet, illorum sententiam ab eo, quod 
ego proposueram, discrepare vidi. Horum locorum quidam ita comparati 
sunt, utillorum virorum auctoritatem mihi quoque nunc sequendam esse existi- 
mem, in aliis vero locis homines acutissimi atque eruditissimi aut sine idonea 
causa a meo iudicio dissensisse aut certe non id, quod ego verum esse putem, 
proposuisse mihi videntur. De his igitur locis hac data opportunitate ita 
dicam, ut me in una oratione Quinctiana contineam, quia in hac ipsa oratione 
tot loci digni commemoratione inveniuntur, ut iustus libellus mea disputatione 
compleri posse videatur. 

Àc primum quidem Daiterus orationis Quinctianae cap. I $ 4. scripsit: 
ANam quo minus ingenio possum , subsidium mihi diligentiam comparavi, pro 
subsidio, quod estin Ciceronis libris, subsidium reponens, qua in re se ait 
Quinetiliani XI. 1, 19. auctoritatem sequutum esse, quae tamen in eius modi 
locis, ubi non singula verba notantur, sed tantum modo sententia alicuius 
scriptoris adfertur, per se admodum infirma est et hoc loco eo infirmior, quod 
in eius libris ilhs quidem etiam alias multis modis corruptis satis magna 
scripturae discrepantia est, Nam eius libri pro prima voce quo aut quod. aut 

quia scriptum habent et ingenio minus pro minus ingenio et in altero membro 
non solum subsidium pro subsidio exhibent, sed etiam diligentéa pro diligen- 
tam, quod non est nisi in perpaucis Quinetiliani libris. Quinctiliani igitur 
auctoritatem, qui diligenter artem criticam exercet, non facile in eius modi 
loco constituendo sequetur, nisi forte ea, quae usque adhuc propagata. 
sunt, aperte falsa esse videntur. Id vero minime in hunc locum cadit. Nam 
quod Baiterus Ciceronis locum de oratore l. 45, 199. commemoravit, in eo 
loco quod legitur: Equidem mihi hoc subsidium iam ?nde ab adolescentia com- 
paravi non solum ad causarum usum forensem, sed. etium ad. decus atque orna- 
mentum senectutis, id nihil aliud probat nisi dici posse subsidium sibi ad. ali- 
quam rem comparare, de qua re nemo umquam dubitavit, minime probat dici 
non posse sibi aliquam vem subsidio comparare, praesertim quom dativus sub- 
sidio saepe numero a Cicerone ita uti hoc loco usurpatus sit. Est etiam alia 
causa, quamobrem Quinctiliani auctoritas hic minime sequenda esse videatur, 
eaque gravissima. Non enim credo Ciceronem aut ullum scriptorem elegan- 
tiorem appositione admodum dura ac nulla re adiuta scripturum fuisse: sub- 
sidium mihi diligentiam comparavi. Id dicendum erat, ut opinio mea fert, 
aut ita, quemadmodum quidam Quinctiliani libri seriptum habent: subsidium 
mihi diligentia comparavi, aut ita, quemadmodum Ciceronis libri ab ipso 
auctore haec verba scripta essetestantur: subsidio mhi diligentiam comparavi. 
Utigitur Daiteriiudicium hoc loco comprobare non possum, ita etiam Kayserus 
mihi reprehendendus esse videtur, qui non solum auctore Daitero subsidium 
pro subsidio scripsit, verum etiam in iis verbis, quae proxime sequuntur: quae 
quanta, sit, nisi tempus et spatium datum, sit, intelligi non potest, Pluygersio 
auctore verba quanta sit pro suppositiciis habuit, quae mihi quidem ad ipsam 
sententiam , quam vult declarare Cicero, tam necessaria esse videntur, ut, si 
illa verba omittas, Ciceronis orationem vix constare existimem. Illud potius 
hoc loco dubitari potest an olim in Ciceronis libris potius scriptum fuerit 
datumst pro datwm sit, ut totum hoc enuntiatum ita legendum esse videa- 
tur: quae quanta sit, nisi tempus et spatium datum est, ?ntelligi non potest. 
Eademque medicina mihi videtur etiam adhibenda iis locis, qui infra legen- 
tur cap. X. 8. 84. nec tllud mihi adrogabo, me posse causam commodius demon- 
strare, quam antea demonstrata sit, ubi credo itidem olim demonstratast, ut 
id sit demonstrata est, scriptum fuisse, et cap. XXIL. 8. 72. ut eorum | frequen- 
tiam et consessum non modo P. Quinctius, qui de capite decernit, sed, quivis, 
qui extra, periculum sit, perhorrescat, quibus in verbis legendum esse: qui 
extra periculum est, iam alterum membrum ostendit, in quo est: que de capite 

decernit, quo quidem in loco miror ne C. quidem Halmium haesitavisse, qui 
cap. XV. $. 50. rectissime pronuntiavit scribendum esse: s? funus id habendum 
est, pro eo, quod vulgabatur : habendum sit. Leve est, sed tamen commemo- 
randum, non recte Daiterum huius orationis &. 4. edidisse: eo te et Aos, qui 
tbi in consilio sunt etc. pro eo, quod ego rescripseram: eo te et £0$, qui 
tibi in consilio sunt. Etenim non solum infra &. 5. est in libris: certe aut 
apud te et eos, qui tibi adsunt, et cap. XXX. &. 91. te atque eos, qui tibi 
/n consilio sunt, verum etiam hoc ipso loco Codd. Helmstadiensis et Ber- 
nensis ef eos aperte scriptum habent nec in ceteris libris plerisque non et hos, 
sed et uos legitur. 

Cap. II. &. 7. quod Kayserus de coniectura mea reposuit: huiusce aetatis, 
homnes disertisssmos, fortissimos, florentissimos nostrae civitatis, laudo, non 
laudo Baiterum, qui pro fforentissimos reliquit ornatissimos. Id enim non 
habent nisi pauci admodum libri idque sine dubio e correctione repositum est, 
unde etiam emanaverunt, quae in singulis fere libris leguntur: honoratissimos, 
honorantissimos, honorandissimos, in plerisque libris, ut in Codd. Ber- 
nensi, Parisiensibus d, f, g. i m, n, aliisque legitur Aorrentissimos, quibus 
libris iam addo Helmstadiensem, in quo idem habetur, et Dresdensem, qui 
horrentissimos à pr. m. scriptum habet, ab altera honorantisstmos, ut quid in 
codice archetypo fuerit plane dubitari non possit. Sic etiam infra cap. XXII. 
8. 72. legimus: Pro me pugnabit —. Philippus eloquentia, gravitate, honore 
Jlorentissimus civitatis, et in oratione pro Ser. Roscio Amerino IX. 24. mors 
hominis florentissimi Sez. Koscii crudelissima. et in epistolarum lib. III. ep. 
10. 8. 8. aut florentissimi hominis aspernari benevolentiam aut eius existi- 
mationem oppugnare ín provincia. 

Cap. IV. 8. 15. Kayserum miror in verbis his: quo mortuo nec ita multo 
post in Galliam proficiscitur Quinctius, verba quo mortuo, quae in omnibus 
libris sunt, tamquam suppositicia notasse, quamquam illo quo leguntur loco 
aptissime posita et Latinae orationi, cui inprimis laus perspicuitatis quae- 
ritur, maxime convenientia esse videntur. 

8 16. delibrorum paene omnium auctoritate, Codd. Bern. Pariss. a, b, 
c, d, f g, h, i, k, ], m, n, Helmstad. Dresd. Oxon. X. ego scripseram: eum 
non ita commode posse eo tempore, quo proseripsisset, vendere, meque Kayserus 
sequutus est. Contra Daiterus vulgatam scripturam servavit: eo tempore quae 
proscripsisset vendere, adlata 8. 20. ?n Galliam mittit, ut ea, quae proseripse- 
rat, ventrent, qua in re hominem doctissimum vehementer errare existimo. 
Alia enim huius atque illius loci ratio est. Illo loco quae venire debebant 

accuratius erant declaranda, hoc loco de rebus, quae venirent, propter ea, 
quae antea erant dieta, dubitari plane non poterat, sed hoc erat premendum, 
eo tempore, quo auctionari vellet P. Quinctius, non satis commode eas res 
posse vendi. Eodem fere modo quo hic peccavit idem DBaiterus etiam paullo 
post $. 17., ubi de coniectura sua scripsit: Cum pecuniam C. Quinctius P. 
SScapulae debuisset, per te, C. Aquili, decidit P. Quinctius quid. liberis eius 
dissolveret, quid pro quod, quod in libris est, reponens, quia mox diceretur: 
decidis statuisque tu propter necessitudinem, quae tibi cum Scapulis est, quid 
iis ad denarium solveretur. Hoc quoque loco duas res, quae confundendae 
non erant, confudit vir clarissimus, quod non vidit infra verba: quid $is ad. 
denarium. solveretur, non tam. propter verbum decidis quam propter verbum, 
quod adiunctum est, statuis pronomine illo inferri, hoc autem loco, quod legi- 
tur: per te — decidit P. Quinctius quod libris ejus. dssolveret, id ita esse 
explicandum: decidit eam pecuniam aut decidit de ea pecunia, 
quae liberis eius dissolveretur. Sic enim saepe numero decidere 
aliquam vem aut decidere de aliqua re Latine dicitur. 

Cap. VI. &. 25. Baiterus et Kayserus vehementer mihi videntur errare, 
quod Garatonii auctoritate commoti ediderunt: Tabulae mazime signis ho- 
minum nobilium consignantur, pro eo, quod vulgo legebatur: Tabulae maatimae 
signis hominum nobilium consignantur. Nam quod Garatonius adnotavit: 
,Legendum est mazime cum codice S. Vict. et meo, 1. e. praecrpue, potissimum, 
signis potius hominum nobilium quam aliorum", in eo homo doctissimus du- 
pliciter fallitur. Nam meque magna potest librorum in eius modi re esse 
auctoritas, ut etiam cod. Genevensis seriptura, in quo est mazime totidem 
litteris scriptum, nihil efficiatur, praesertim quum in ceteris libris maximae 
scriptum sit et omnino e muaaime' facile-masci potuerit maw?me, nec vero sen 
tentia recipit adverbium mazime. Neque enim hoc dicendum erat, maxime 
homines nobiles fuisse, a quibus consignarentur tabulae, ut invidia Sex. Naevio 
conflaretur, sed omnino homines nobiles, quibuscum Naevius potissimum ver- 
saretur, cum aliis nullis: Sic enim Cicero fere ratiocimatur: Satis erat 
viro bono eius rei tabellas facere et obsignare signis bonorum virorum, ut 
fere cap. XXI. $. 67. dicitur: Jus vei condicionisque tabellas obsignaverunt 
viri boni complures. Id autem Sex. Naévio non satis erat. Is non tabellas, 
ut fere fieri solebat, sed tabulas maximas confecit, easque non bonorum homi- 
num, sed hominum nobilium signis consignandas curavit, unde colligi facile 
posset insidiose omnia a Naevio facta, non usitato more: eum non solum magni- 
tudine ipsa tabularum, verum etiam nobilitate testium et obsignatorum efficere 


voluisse, ut à praetore quod vellet impetraret, ut adversario iniuriam facere 
posset. 

Eodem capite $. 27. nuper fere ab omnibus criticis recepta erat scriptura 
haec: Quod si facere nolit atque imbiberit eius modi vationibus illum ad 
suas condiciones perducere, sese nihil precari et, sí quid agere velit, iudicio 
defendere. Et recte quidem. Nam quod in libris non optimis in verbo 
hnbiberit leviter peccatum est, id in verbo non usitatissimo nihil debet 
offensionis habere. Cicero autem hoc verbo non est usus nisi in oratio- 
nibus primae aetatis, ut in act. in C. Verr. prima 14, 42, ubi haec verba 
leguntur: An éste umquam de se bonam spem habuisset nisi de vobis malam 
opinionem animo imbibisset, quae propter hoe ipsum verbum adferuntur a 
Prisciano lib X. 3, 14. vol. Il. p. 506. ed. Hertz., et hoc ipso loco, ubi non 
accusativus ei verbo, sed infinitivus adiungitur. Id videtur Kayserum of- 
fendisse, qui de coniectura sua satis audaciter scripsit: quod si facere nolit 
atque imbiberit spem posse se eius modi rationibus illum ad. suas condiciones 
perducere etc. Cuius ego rei nullam rationem video. Nam quam senten- 
tiam Kayserus interpositis verbis spem posse se, quorum verborum nullum 
prorsus in libris manu scriptis vestigium invenitur, effici voluit, ea iam 
inest in verbis iis, quae offerunt libri. Imibibere enim eius modi locis fere 
hoc est in animum inducere aliquid atque efficere velle. $i autem in 
infinitivo offendit vir doctissimus, meminisse debebat aequales Ciceronis 
eodem modo saepius locutos esse itaque eos errare, qui in his primae 
aetatis orationibus eandem verborum elegantiam requirerent, quae appa- 
reret posteriore tempore in orationibus Tullianis. Scripsit autem Lucretius 
III. 995 sqq. 


Sisyphus in vita quoque nobis ante oculos est, 
Qui petere a populo fasces saevasque secures 
Imbibit, et semper victus. tristisque recedit. 
et VI. 71 sqq. 

non quo violari summa dewm wis 
Possit, ut ex ira poenas petere imbibat aeris, 
Sed quia tute tibi placida cwm pace quietos 
Constitues magnos irarum volvere fluctus, 


ut mihi de librorum scriptura hoc Ciceronis loco nullo modo dubitari posse 
videatur. 

Cap. VIII. $. 30. nihil mihi causae fuisse videtur, quamobrem idem 
Kayserus ex uno libro interpolato scriberet: JVom recusabat Quinctius quin 
ita satis dare duberetur, si bona possessa essent ex interdicto, pro eo, quod 
in reliquis libris omnibus habetur: qwin ita satís dare iuberet etc. Nam 
quo pertineat /uberet ex toto loco satis superque apparet et dicitur 
mox eodem modo sine nomine substantivo: decernit — ubet de praetore. 
Paullo post nollem Daiterus et Kayserus sequuti essent Halmium, qui 
scribi voluit: et hoc psum tacuissem mallem pro taéuisse mallem, quod in 
libris est. Id dicendum certe erat: et hoc ipsum mallem tacuissem. lufii 
tivus autem hoc loco eodem iure ponitur, quo Horatius in satirarum lib. II. 
8, 19. scripsit: | 

Nullos his ludos mallem spectasse. 

Alius modi illi loci sunt, quos A. S. Wesenbergius in Observatt. criticis 
p. 2 sq. rectissime tractavit. 

Cap. X. &. 386. Baiterus et Kayserus nuper ex levi paucorum librorum 
auctoritate scripserunt: ZJaec tria cum docuero, peroraro. ita scribendum 
esse. I C. Orellius olim suspicatus erat, cl. Ciceronis Accusat. lb. III. 
66, 154. Sed tantum abest ut hoc exemplo res conficiatur, ut illo ipso 
loco, si rem recte existimamus, perorabo potius quam peroraro reponendum . 
esse videatur. De librorum auctoritate hoc primum ponam, quod notum 
est omnibus, qui veteres libros contulerunt, perorabo et peroraro et quae 
sunt eius modi propterea tam saepe in libris manu scriptis inter se com- 
mutata esse, quod o littera praecedenti consonanti in eius modi locis sic 
solebat appingi, ut paene tota in eius figuram reciperetur. Itaque neque 
hoc loco mirum est Orellii coniecturam postea in paucis quibusdam libris 
esse repertam neque altero Ciceronis loco, quo usus est Orellius ad con- 
frmandam coniecturam suam, multum illis libris tribuendum est, qui 
peroraro pro perorabo exhibent in verbis his: Venio munc ad epistolam 
Timarchidi, liberti istius et accensi, de qua cum dixero, totum hoc crimen 
perorabo. In his verbis Codd. quidem Lagomarsinianus no. 42. et Nannia- 
nus habent peroraro, sed Cod. Vaticanus et reliqui libri perorabo tuentur. 
Rectissime id quidem. Etenim Cicero non hoc vult dici: Cum de hac 
epistola Timarchidi dixero, totum hoc crimen decumanum 
perfecero, quod diceretur, si peroraro recipimus, sed illud potius: Cum 
de hac epistola Timarchidi dixero, totum hoc crimen decu- 
manum concludam, id est, epilogo quodam finiam. Itaque postquam 
de Timarchidi epistola a Cicerone dictum erat, non iam decumanum crimen 

totum elus oratione absolutum erat, sed tum demum voluit oratione sua 
ita finem huic crimini decumano imponere, ut denuo quae ex hac ipsa 
accusationis suae parte sequerentur et concludenda essent peroratione qua- 
dam ostenderet et hanc accusationis partem prorsus absolveret. Itaque 
paene necessarium est in illo accusationis loco perorabo, quo loco tamen usus 
est Orellius, ut suam coniecturam hic commendaret. Atque eadem qua in illo 
loco ratione etiam hic Cicero loquitur: J/Jaec trim cum docuero, perorabo, 
id est, cum haec tria oratione mea persecutus ero, tum perora- 
tione, id est, epilogo orationem concludam. Nihil igitur causae fuit ne 
hoc quidem loco, quamobrem peroraro potius e paucis libris reponeretur 
quam perorabo, quod plurimorum librorum auctoritate nititur. 

Cap. XI. &. 39. Baiterus et Kayserus contra omnium librorum testi- 
monium ediderunt: JZuic tum molestus esse videlicet noluisti, quem munc 
respirare libere non sinis? quem munc interficere nefarie cupis, eum tum 
pudenter appellare nolebas? pro eo, quod in libris est Awic tv, reponentes Aute 
tum. Et Daiterus quidem chiasmum observari iussit: Jue tum .... quem 
munc .... quem mune .... eum tum ...., non animadvertens quem voluit 
esse in his verbis chiasmum, iam propterea non posse agnosci in hoc loco, 
quod ipso tempore verbi mutato satis ostenditur haec. membra aequa- 
biliter inter se non respondere, sed alterum alteri tantum modo explica- 
üonis causa adiungi. Ne quis autem propter sequens munc in priore quo- 
que membro requirat tum pro tu,'quamquam pronomen aptissimum est ad 
hune locum atque se tuebitur ipsum, tamen conferri iubeo huius orationis 
8. 69. 4n ommes tu istos vincere volebas, qui mune, tu ut vincas, tanto opere 
Laborant ? 

Cap. XV. 8$. 49. non probo, quod Daiterus et Kayserus in verbis his 
Jitenim mors honesta saepe vitam quoque turpem exornat: vita turpis ne morti 
quidem honestae locum relinquit, quae, ut sunt in omnibus libris scripta, vera 
esse non possunt, meam coniecturam, qua non ante turpem interposui, sequuti 
non sunt, quae est facillima eoque facilior, quod saepe in hac ipsa oratione 
non, quod videtur in codice archetypo compendio scriptum fuisse, aut in non- 
nullis libris omissum est, qua de re ad hunc ipsum locum dixit Fr. L. Kellerus 
in Semestrium ad M. Tullium Ciceronem vol. I. p. 232., c. 16. 8. 53. c. 28. &. 78. 
cte. commemorans, aut etiam ex omnibus libris excidit, veluti cap. XXIX. 
&. 90, ubilaudo Kayserum, quod de mea coniectura scribi maluit: servos príva- 
tos Quinetii omnes eiectos non esse, quam ita, ut vulgo legebatur: servos priva- 
tos Quinctii nom omnes eiectos esse, id quod. retinuit Daiterus. Meam autem 

coniecturam, si quid emendandum esset in hoc loco, qua de re equidem minime : 
dubito, facile omnibus praeferendam esse pronuntiavit Kellerus DA 

Cap. XI. &. 53. laudo Baiterum et Kayserum, quod verborum interpun- 
ctionem antiquitus traditam hanc retinuerunt: Quid ago? resprrasset cupidi- 
tas atque avaritia paullum, aliquid loci rationz et consilio dedisses, non eam 
interpunctionem adoptaverunt, quam I. N. Madvigius in Nov. annal. philol. 
et paedag. vol. LXXIII. p. 118. commendavit: respirasset cwpiditas atque ava- 
ritia; paullum aliquid loc? rationi et consilio dedisses. Nam etiam si alius 
locis paullum aliquid recte videtur coniungi, qua de re Madvigius conferri iubet, 
quae ipse scripserit ad Cic. de finibus V. 30. p. 782, tamen propterea hanc ver- 
borum interpunctionem non recipit hic locus, quod sic vis, quae inest in verbis: 
aliquid loci rationi et consilio dedisses , infirmaretur. Praeterea commemoro 
paullum vespirare à, Cicerone dictum esse saepius, veluti in oratione Cluen- 
tiana 70,200. qui nune primum post illam flammam — spe vestrae aequitatis 
erigere animum et paullum respirare a metu coepit. e ad Atticum lib. VII. ep. 
13. a. 8. 8. cum autem Dolabellae in sentem. venit, paullum respiro. et hb X 
ep. 1. $. Il. III. Nonas cum ?n Laterium fratris venissem, accepi litteras et 
paullum lectis respiravi, ut etiam hinc vulgatae interpunctioni aliquid aucto- 
ritatis accedat, in qua rectissime paullum in fine primi membri et aliquid in 
initio secundi inter se respondent. In utroque enim membro suam utraque 
vox vim obtinet. : 

Cap. XXIV. &. 76 legebantur vulgo haec verba: Ego haec duo quaero: 
primum qua ratione Naevius susceptum negotium transegerit — deinde cur ex 
tot creditoribus aliis ad istam rationem nemo accesserit etc., quae verba sese 
rectissime habebant. Nam quod nuper pro ex tot creditoribus aliis Daiterus 
et Kayserus reposuerunt ez tot creditoribus alius , id neque librorum auctori- 
tate neque sententia loci magno opere commendatur. Si Baiterus, ut stabi- 
liret scripturam suam, quae tantum in uno alterove libro habetur, contulit 
huius orationis $. 88., id, quod ibi legitur: deinde tllud. quoque requisivi, qua 
vatione ex tot creditoribus nemo neque tum idem fecerit neque nunc contra dicat, 
potius confirmat meam rationem quam confutat, Ostendit enim alius ad 
vocem nemo, id quod etiam tacente me luce clarius est, in eius modi locis 
per se non requiri. Quod autem illo loco ez fot creditoribus non adiecta voce 
aliis dicitur, hic autem adiungitur, id certam rationem habet. Nam eo loco, 
de quo nunc agitur, paullo ante Naevi facta erat mentio, ut summo 1ure 
diceretur: cur ez tot creditoribus aliis, id est, illis, quos praeter Sex. Naevium 
P. Quinctius habebat, ad istam rationem nemo accesserit. 

In quibusdam huius orationis locis Kayserus meas rationes sequutus est, 
quas Daiterus falso, ut ego opinor, repudiaverat, veluti cap. VII. 8. 28., ubi 
et ipsa sententia et plurimorum librorum auctoritate facile efficitur veram 
scripturam esse hanc: JZwistima, C. Aquili, modo et ratione omnia Romae 
ANaevium fecisse, si hoc, quod. per litteras tstius in. Gallia gestum est, recte 
atque ordine factum videtur, quod contra Baiterus scripsit factum esse videa- 
tur, id apparet e correctione esse profectum, cap. XII. &. 40, ubi Kayserus me 
auctore scripsit: S debuisset, Sexte, petisses, et petisses statim, sí non statim, 
paullo quidem post etc., pro eo, quod Daiterus retinuerat: 57 debuisset, Sexte, 
petisses statim, si non statián etc., quod tamen non fuisse in codice archetypo 
testantur libri, qui fere omnes scripturam eius modi habent: Sé debuisset, Sexte, 
petisses, sed. petisses statim, si non statim etc., cap. XV. 8$. 48, ubi Kayserus 
me sequutus edidit: quod gravius aut crudelius facere posses, ex libris plu- 
rimis, Helmstad., Dresd., Oxon. C. T. g. X, ut dicitur Aceusat. lib. III. 72, 
169. non mehercule hoc possum, fud?ces, dicere audacius esse aut impudentius, . 
quom contra Daiterus vulgatam scripturam gravius atque erudelius retinuerit, 
cap. XXVI. &. 82, quo in loco Kayserus de coniectura mea scripsit: Praetor 
seilicet. iussisset, Daiterus autem quod vulgo legebatur Praetor russwsset pa- 
tienter tulit, quod hoc quidem loco verum non esse clamant libri, qui 
aut praetor sí ?ussisset scriptum habent, ut Codd. Helmstad., Dresd., Oxon. 
CHST x., aut, quod eodem redit: praetor si ui«isset, ut Codd. Bern. Pariss. b, 
c, d, f, g, h, i, 1, m, n. Hoe autem, quod plane inani sententia est hoc loco, an- 
tiquitus nihil fuisse ahud misi praetor .s. jussisset, id est, praetor scilicet 
?ussisset, apparet inde, quod infra 8. 83 in codice Dresdensi pro verbis ecorri- 
geres haec tu scilicet postea scriptum est: corrigeres haec .s. tu postea, et id 
rursus in codice Helmstad. depravatum est ita: corrigeres haec tu si postea, 
ut luce iam clarius esse videatur, quid hoc ipso loco olim in codice archetypo 
fuerit. Eadem fere ratio est cap. XXVIII. 8. 87, ubi Kayserus rationem meam 
sequutus edidit: neque eum, si tribunos appellarit, idcirco minus iudicio pati 
paratwm fuisse etc. pro eo, quod Baiterus contra omnium fere librorum 
auctoritatem scripsit: Zudiciwm pati paratum fuisse. De formulis Zudicio 
patti et iudicio deyendere, vide quae olim a me disputata I. C. Orellius posuit 
in Onomastici Tulliani Part. III. p. 393 sq. et quae Theodorus Mommsenius 
nuper disseruit in Ciceronis oration. edit. Dait. et Halm. vol. I. p. 454. 

Sed boni critici est non solum alios aut laudare, si quid recte iudicave- 
rint, aut etiam vituperare, si minus recte rem administrasse videantur, verum 
etiam se ipsum corrigere, si quid ab ipso alio tempore non satis caute factum 

2 * 


12 


esse videatur. Quamobrem nonnullos locos hic persequar, ubi quaedam a 
me ipso superiore tempore praetermissa aut non satis recte proposita esse 
videantur. | 

,Ae primum quidem cap. III. &. 13. ego cum ceteris fere criticis edidi: 
Itaque hercule haud. mediocriter de communi, quidquid. poterat, ad se n pri- 
vatam domum sevocabat. Ea tamen scriptura, si scrutamur ea, quae in libris 
leguntur, vix potest esse vera. Etenim Codd. Dresd. et Oxon. g pro quidquid 
habent quicquam, Helmstad. Oxon. C. Pariss. a, b.e,d;e,f, g; lu i DR 
quod. quidque, Oxon. H. et Paris. m quod. quisque, Genev. quod quique, Bern. 
quidem quidquid. Alii alia coniecerunt. Ego puto olim fuisse: de communi, 
quod. ubique poterat, ad. se 4n privatam domum sevocabat, 

Cap. V. &. 18 sq. haec vulgo legebantur in editionibus: Quas? dom? num- 
mos haberet, ita constituit Scapulis se daturum. | Naevium certiorem facit ; 
rogat, ut curet, quod dixisset. Tum ste vir optimus — vereor me se deri- 
deri putet, quod iterum iam dico optimus —, qui hunc in summas angu- 
stias adductum putaret, ut. eum suis condicionibus ?n tpso articulo temporis 
adstringeret, assem sese negat deaturum , mis? prius de rebus rationibusque 
omnibus decidisset et scisset sibi cum Quinetto controversiae nihil futurum. 
Hic ego commotus librorum permultorum auctoritate, qui ewm pro twm ha- 
bent, Helmstad., Dresd., Oxon. C. T. c, Pariss. b, c, d. e, g, 1. id recipiendum 
et totum locum ita constituendum existimaveram: JNVaevtum certiorem facit, 
rogat ut curet, quod dixisset, quom iste vir optimus etc., non animadvertens 
constructionem hoc loco impeditiorem existere, et Ciceronem eius modi ratio- 
nem non facile admittere, nisi ubi oratio plana admodum et perspicua esset. 
Quom igitur in multis libris twn aperte scriptum sit, in alis, ut in cod. Ge- 
nevensi tamen, quod quoniam simile utriusque vocis et tum et tamen compen- 
dium est, eodem ducit, credo rectius fecisse Daiterum, qui me sequutus non 
est, quam Kayserum, qui rationem illam a me propositam adsumpsit. 

Cap. IX. &. 33. fugit me et ceteros criticos in verbis: Jos porro, qui 
defendere consuerunt, vides accusare, consuerant potius quam consuerunt scri- 
bendum fuisse. Id satis ostendit alterum quod sequitur membrum: ef ea 
ingenia converti ad perniciem, quae antea versabantur ín salute et auailio 
ferendo, eodemque ducit etiam cod. Bernensis scriptura consueverant. 

Cap. X. 8. 36 legitur nunc in editionibus fere omnibus: ANegamus te bona, 
Sex. Naevi, possedisse ex edicto praetoris. In eo sponsio facta est. ld per 
se falsum non est, Sed si ea, quae in libris veteris scripturae vestigia inve- 
niuntur, persequi volumus, dubitari potest num vera haec scriptura sit. Lam-- 


binus quidem scripsit: 7n ea verba sponsio facta est, pro in eo in suis se 
libris /n ea repperisse testatus. — Id congrueret cum illo loco, qui est infra 
27, 84. Sponsio quae ?n verba facta est? In ahis libris, veluti in libro Helm- 
stad., Oxon. CS. Paris. k. responsio legitur pro sponsio, ut iure suspicari 
possimus olim scriptum fuisse: Zn ea re sponsio facta est. In ablativo enim 
casu minime offendendum est. Similiter enim in oratione pro Q. Roscio com. 
4, 10 dicitur: zn qua (pecunia) legitimae partis sponsio facta est. 


Cap. XI. &. 38. quod nunc fere ab omnibus criticis editum est: qui usque 
eo fervet ferturque avaritia, ut de suis commodis aliquam partem velit com- 
mittere etc. id per se falsum non est. Verum tamen si antiquae scri- 
pturae vestigia, quae etiam nunc in libris deprehendi possunt, sequimur, facile 
adducimur ab ipso Cicerone non fervet olim scriptum fuisse, sed quemadmo- 
dum fere eius aequales loqui solebant fervit. Praeter quam enim quod fervit 
totidem litteris in libro Dresd. Palat. I. III. scriptum est, eodem ducunt 
etiam ea, quae in aliis libris scripta sunt, veluti feruwwit, quod est in cod. 
Paris. e, et ferbuit, quod habet cod. Paris. k, et ferviet, quod in cod. Paris. d. 


inde ortum esse videtur, quod Tou in codice antiquiore scriptum erat, eius- 
demque scripturae vestigia apparent in iis libris, in quibus et ferturgue scri- 
ptum esse dicitur, uti in Palat. V. VI. Eadem lectionis varietas fere estetiam 
in illo Pacuvii versu, quem M. Tullius adfert in libro de oratore IIL. 39, 157. 
fervit aestu pelagus. Vide quae Fr. Ellendtius ad eum locum adnotavit vol. I. 
p.531. De formis fervit, fervat, ferváre et similibus non est quod copiosius 
hoc loco dicam, conferri possunt praeter Lucili praeceptum, quod est apud 
Quinctilianum I. 6, 8. fervit aqua et fervet: fervit nunc, fervet in annum, 
ea exempla, quae posuit satis multa Nonius p. 502 sq. et rursus p. 504,206., 
tum L. Ramshornius in grammatica Lat. ampl. p. 208. ed. IL. et quae dixit 
Fr. Lachmannus ad Lucret. vol. IL p. 79. 


Reliquus est locus, qui omnes fere criticos et me ipsum vehementer exer- 
cuit, nec tamen usque adhuc ita constitutus est, ut ab omni parte absolutus 
esse videatur, quamquam, si recte omnibus adiumentis utimur, quae nunc 
nobis concessa sunt, mihi videtur iam ita absolvi posse, ut nihil dubitationis 
relinquatur. Legitur ille cap. XXXT. S. 95. nunc fere a novissimis editoribus 
sic constitutus: funestum est a forti atque honesto viro iugulari, funestius 
ab eo, cu?us voz ín praeconio quaestu prostitit. Extrema haec verba neque 
in libris manu scriptis plane ita scripta sunt, quemadmodum nunc posita sunt 
in editionibus, neque aptam videntur habere sententiam, id quod iam in pro- 


14 


oemio ed. IL p. XI sq. significavi. Ut interea omittam librorum testimonia 
ipsa, multis de causis illa verba non possunt sic a Cicerone scripta fuisse, 
quemadmodum fere nunc leguntur. Ac primum quidem praeconium nom di- 
citur nisi substantive, ut in verbis im praeconio quaestu, si quod fere fecerunt 
interpretes, haec verba coniungimus, oratio insit barbara, non Latina. Deinde 
etiam illud mihi dici posse non videtur: euius voz in — quaestu prostitit. 
Dicta est ab Latinis meretriz prostare, etiam res prostare, sed vox pro- 
stitit in quaestu dici non potuit. Eo loco dicebatur aliqus venalem 
vocem habere, qua de re conf huius orationis 3, 15., aut vocem in 
quaestum conferre, conf $.11. Si iam his rebus deduci facile possu- 
mus ab ea scriptura, quae nunc vulgatur, id fiet eo magis, si excutiemus ea, 
quae in libris manu scriptis leguntur. Ac primum quidem in libris non eu£us 
voz scriptum est, sed voz cuius, ut in cod. Helmst. Dresd., qui quidem habet 
vos cuius, Bern. Pariss. a, b, c, d, f, g, h, i l n. In ea scriptura nobis 
idoneam emendandi quasi ansam dari deinceps explicabo: hoc loco tantum 
modo illud docere volui, inlibris aliam prorsus scripturam. haberi atque in 
editionibus. Verba quae sequuntur Zn praeconio constanter sic leguntur in libris, 
ut si quis corrigere velit: 7m praeconis quaestu, inde nihil adminiculn suae 
rationi petere possit. Deinceps scriptum est in multis libns non quaestu 
prostitit, sed quaestum praestitit, ut in Codd. Pariss. c. a pr. m., k., m. Oxon. 
CHS. [nam de inverso ordine, qui dicitur in illis libris esse, praestitit quae- 
stum dubitari potest], eodemque ducit etiam cod. Dresdensis, in quo satis 
perspicue scriptum est questum prestitit , praeterea etiam Paris. i. tuetur 
hanc scripturam, qui habet quaestu prestitit et cod. Genevensis, in quo 
legitur quaestum prostitit, e& omnem errorem ex compendio verbi praestitit con- 
fuso ortum esse ostendunt etiam illi libri, qui habent quaestu constitit, ut 
Pariss.b, c. His rebus consideratis ego olim id reponendum esse existimave- 
ram, quod fere in antiquioribus editionibus habetur: euius vox in praeconio 
quaestum. praestitit. Si hoo facimus, in praeconio quidem satis Latine dicitur, 
ac recte etiam vox dicitur quaestum praestitisse. quod dici recte 
potest, non prostitisse in quaestu, quod dici non potest; verum tamen 
non apparet ratio quamobrem voz cu?us pro cutus vod in tot libros venerit, 
neque satis commode dicitur voz quaestum praestitisse non adiecta persona, 
cui quaestum praestiterit. llac inita subductaqne ratione in eam opinionem 
deductus sum, ut ne illa quidem verba euius voz vera esse existimarem, quia 
sic nullo modo explicari posset, cur voz euius quisquam scribere vellet, si 
usitato verborum ordine euius vox scriptum invenisset. Facile autem omnis 

huius scripturae difficultas explicari poterit, et id est illud, quod ego supra 
dixi, in his ipsis verbis illud ipsum positum esse, quo huic loco mederi posse- 
mus, si statuimus olim in codice archetypo scriptum fuisse: cu? voz in prae- 
conio quaestum praestitit. Hoc cuiuox in continua scriptione, maxime si vos - 
pro voz, ut est revera in codice Dresdensi scriptum, positum erat, facillime 
in cuius mutari potuit. Quod quum omisso nomine substantivo nullam ido- 
neam sententiam haberet, nomen voz, quod oblitteratum erat, e vetusto al- 
quo codice videtur reprehensum et super versu ad pronomen cu?us scriptum 
fuisse ; ab aliis autem librariis, quibus haec describenda erant, ante pronomen 
cuius, ad cuius extremam syllabam illa vox pertinebat, facili errore inferri 
potuit, ut inde scriptura, quae in omnibus fere libris habetur: vox cuius 
nasceretur. Quemadmodum igitur, si scribimus: eui voz in praecon?o quae- 
stum praestitit, facile ommes scripturae, quae inveniuntur in libris manu 
scriptis, explicari possunt, sic etiam ipsa sententia totius loci egregle con- 
stare videtur. Recte enim vox alicui quaestum praestitisse dicitur, sicuti 
apud lustinum V. 4, 4. dicitur: quam (pacem) we acciperent, opera eorum 
effectum est, quibus ea res quaestum praestabat, aut, ut in aliis libris est, 
quaestum praebebat e& alicui quotannis certam summam praestare 
a Suetonio Domit. 9. dictum est et usuram praestare a luvenale IX, 6. 
Quae quom ita sint, mihi iam certum est hunc locum olim sic a Cicerone 
scriptum fuisse: Méserum est deturbari fortunis omnibus, misertus est Zniu- 
ria; acerbum est ab aliquo circumveniri , acerbius a. propinquo ; calamito- 
sum est bonis everti, calamitosius cum dedecore; funestum est a forti atque 
honesto viro iugulari, funestius ab eo, cui vox in praeconio quaestum prae- 
stitit. Nam ut in extremo hoc enuntiato mihi non convenit cum novissi- 
mis editoribus, sic etiam in primo membro «miserius est iniuria malo cum libris 
praeter unum Paris. k. interpolatum omnibus retinere, quam auctore Dai- 
tero atque Kaysero verbum substantivum abiicere, quoniam male cadunt 
verba illa vocula omissa. 


Venio iam ad id, cuius causa hane scriptionem institui. Recolenda est 
enim nobis memoria loannis Augusti Ernestii, qui quum ingenii acumine 
tum doctrinae elegantia non solum omnes liberalium artium disciplinas, dum 
in vita fuit, egregie auxit atque amplificavit atque adiuvit, verum etiam in 
Ciceronis scriptis emendandis atque enarrandis tantum operae studiique po- 
suit, ut qui post eum haec studia suscipiat, grato pioque animo illus merita 
meminisse debeat. lluius igitur summi viri memoriam redintegrabit nunc 


Ys bun 7 DENT oo B LINT Mae 1 
* E E | |] 
* . " * Ji I 
t 1] || 
" E LJ 


MEL Se Pc ur quam dip. pn mensis: d e ia 


locis quibusdam logices Aristoteleae. in auditorio iuridico. habebit 
audiendam orationem, ut RECTOR SNR NANI US. 


MANISSIMI ATQUE. RN ATISSIMI. drequenter convenire veli 
est observantia rogamus. 

